Anexă

la Metodologia de analiză a impactului

în procesul de fundamentare a proiectelor

de acte normative

|  |  |  |  |  |  |
| --- | --- | --- | --- | --- | --- |
| **Formularul tipizat al documentului de analiză a impactului** | | | | | |
| **Titlul analizei impactului** (poate conţine titlul propunerii de act normativ): | Regulamentul la Legea Nr. 154 din 26.07.2018 privind instituirea Programului de investiții în domeniul producției de film și alte opere audiovizuale | | | | |
| **Data:** | 25.03.2022 | | | | |
| **Autoritatea administraţiei publice (autor):** | Ministerul Culturii, | | | | |
| **Subdiviziunea:** | Direcția Arte și Industrii Creative | | | | |
| **Persoana responsabilă şi datele de contact:** | Adriana Derevici, consultant superior Tel.: 022 232 105 Email: adriana.derevici@mc.gov.md | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) Determinați clar şi concis problema şi/sau problemele care urmează să fie soluţionate | | | | |  |
| Lipsa mediului favorabil investițional, stabilirea modului și condițiilor de accesare a alocațiilor de programul de investiții, lipsa unui act normativ în executarea Legii nr.154/2018 privind atragerea investițiilor străine în domeniul producției de film și alte opere audiovizuale. | | | | | |
| b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate  Aplicarea Legii atragerii investițiilor străine în domeniul producției de film și alte opere audiovizuale Nr.154/2018 are loc parțial și ineficient, în Republica Moldova nu există stimulări eficiente investițiilor străine în domeniul producției complete sau parțiale de film și alte opere audiovizuale, astfel nu există actiune pentru atragerea investițiilor în Republica Moldova.  Piața europeană datorită unor reglementări clare și a suportului oferit industriei audiovizuale a cunoscut pe parcursul ultimilor ani o creștere economică spectaculoasă. Astfel, conform CAGR (Compound Annual Growth Rate) industria a crescut pe perioada anilor 2013-2017 cu 7,2 %, ajungând la 185.2 mln Euro în 2017. În aceeași perioadă ocuparea forței de muncă a crescut cu 6,5 %, iar numărul companiilor cu 7,6 %. Producția de film, video și TV s-a ridicat în topul celor 3 factori de bază care au stimulat creșterea economică în UE. Țările Europene și ale Parteneriatului Estic concurează la capitolul dezvoltarea industriei locale de film pentru a beneficia de impactul economic pe care îl genereaza AV în această perioadă. Din 2007 până în 2016, în Europa au fost produse 18000 de filme, înregistrând astfel o creștere de 47 % în acest sector, în 2019 atestăm o creștere de plus 6 % comparativ cu anul 2018. Moldova trebuie sa se integreze în acest proces și să folosească oportunitatea de a promova și a susține talentele locale și a dezvolta resurse calificate în domeniu, dar și a beneficia de efectul multiplicativ economic al acestui sector. În Republica Moldova există 22 servicii de programe difuzate prin canalele terestre – din care 5 difuzate doar prin canalele terestre, 13 difuzate și prin rețelele de cablu, 3 difuzate și prin satelit, 1 difuzat prin rețelele de cablu și satelit; 56 servicii de programe difuzate prin rețelele de cablu – din care 41 difuzate doar prin rețelele de cablu, 13 difuzate și prin canale terestre, 1 difuzat prin canale terestre și satelit, 1 difuzat și prin satelit; 6 servicii de programe difuzate prin satelit – din care 1 difuzate doar prin satelit, 3 difuzate și prin canalele terestre, 1 difuzat și prin rețelele de cablu, 1 difuzat prin canale terestre și rețelele de cablu; Industria internațională cinematografică este mobilă și tranzientă. Fiecare proiect fiind o interprindere în sine care se desfășoară pe o perioadă a câtorva luni în diverse locații și studiouri din lume. Fiecare film angajează sute sau poate mii de profesioniști, artiști, servicii hoteliere, catering, logistică, transport etc. Scenele din filme care surprind orașele sau diferite peisaje naturale reprezintă instrument de marketing pentru promovarea turismului țărilor în care au loc filmările. Din aceste considerente tot mai multe țări au introdus stimulente în creștere pentru atragerea proiectelor de producție cinematografică prin subvenționarea parțială a costurilor de producție ale filmelor care surprind obiective turistice sau orașe importante din țara respectivă. Guvernul din aceste țări vine și decontează o parte din costurile de producție ale filmelor respective. De cele mai multe ori aceste scheme sunt un joc cu sumă nulă sau chiar o investiție pentru că generează beneficii întoarse în economie. Exemplu statul acoperă costuri în valoare de 5 mil. de euro pentru producția unui film, aceste cheltuieli sunt investiții pentru că generează venituri din creșterea turismului datorită promovării țării precum și toate cheltuielile locale asumate de producătorii filmului pentru realizarea acestuia (furnizori, catering, transport, logistică, personal angajat). Acestea ar presupune că se fac cheltuielile apoi se decontează. Aceste scheme sunt o investiție în promovarea țărilor. Strategie care aduce mai mulți bani decât se investește. | | | | |  |
| c) Expuneți clar cauzele care au dus la apariţia problemei | | | | |  |
| În 2018 a fost adoptată legea atragerii investițiilor străine în domeniul producției de film și alte opere audiovizuale Nr.154 care a devenit nefuncțională. Ulterior domeniul de producție a filmului și audiovizualului a devenit subdezvoltat. Statul a intervenit ineficient, iar acordarea sprijinului în domeniul dat practic nul. | | | | | |
| d) Descrieți cum a evoluat problema şi cum va evolua fără o intervenție | | | | |  |
| Din anul 2018, de la adoptarea Legii atragerii investițiilor străine în domeniul producției de film și alte opere audiovizuale Nr.154, nu au fost operate careva modificări de esență în legislație, astfel pe de o parte, investițiile statului în acest sector pe lângă faptul că sunt austere, nu pot fi gestionate conform necesităților domeniului, iar pe de altă parte Legea cu privire la atragerii investițiilor străine în domeniul producției de film și alte opere audiovizuale nu oferea instrumente moderne și eficiente de a selecta și a monitoriza proiectele.  Procesul de producție a filmului este unul dinamic și în continuă schimbare, piața cinematografică europeană și internațională se schimbă anual datorită tehnologiilor și contextului socio-economic și cultural, astfel lipsa ajustărilor rapide și racordării actelor normative la realitatea imediată nu stimulează domeniul național al cinematografiei, prin urmare acesta va rămâne izolat și cu capacitate concurențială joasă, iar discrepanța dintre sectorul național și internațional va fi în continuă creștere. Mai mult ca atât, expertiza va scădea gradual, iar exodul de profesionisti va fi tot mai masiv. | | | | | |
| e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului | | | | |  |
| - Legea cinematografiei nr.116/2014; Legea cinematografiei reprezintă legea cadru ce reglementează domeniul cinematografiei în Republica Moldova. Astfel, la moment aceasta se adeverește a fi o lege incompletă, cu norme ce necesită o actualizare stringentă și racordarea acestora la practica internațională din domeniul cinematografiei. Acest impediment conduce la faptul că CNC Moldova nu își desfășoară activitatea la randamentul maxim conform misiunii propuse și atribuțiilor funcționale.  - Convenţia europeană privind coproducţiile cinematografice, adoptată la Strasbourg la 2 octombrie 1992, ratificată prin Legea nr. 127/2011;  Republica Moldova a ratificat doar prima redacție a Convenției din 1992, însă luând în considerare realitățile domeniului cinematografic ce sunt într-o continuă schimbare și adaptare, este imperios necesară ratificarea și celei de-a doua redacții a Convenției din 2017 pentru a putea reduce cuantumul minim de participare de la 10% la 5% în cadrul co-producțiilor multilaterale.  - Legea Nr. 154/2018 privind atragerea investițiilor străine în domeniul producției de film și alte opere audiovizuale Publicată : 07-09-2018 în Monitorul Oficial Nr. 336-346 art. 559. La legea respectivă nu au fost depistate carențe,dar ar trebui de implimentat reguli care să detalieze prevederile legii și să devină un mecanism de implimentare a legii în concret. | | | | | |
| **2. Stabilirea obiectivelor** | | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)  Obiectivele de bază sunt următoarele:   * realizarea unor proiecte cinematografice competitive pe piața internațională; * poziționarea Moldovei ca o țară cu potențial de export de servicii creative; * stimularea investitorilor străini **în domeniul producției de film și alte opere audiovizuale;** * promovarea culturiii si imaginii Republicii Moldova în afara țării; * susținerea și promovarea tinerilor talente; * Perfectarea mecanismului de sprijin a statului prin alocații financiare acordate proiectelor cinematografice, astfel încât alocațiile de stat în domeniul filmului să fie utilizate la cel mai mare randament, iar proiectele câștigătoare să fie alese în urma unui concurs echitabil și desfășurat în condiții transparente; * Stimularea coproductiilor internaționale și formarea de parteneriate creative, respectiv lărgirea audienței. * dezvoltarea cooperării cinematografice și audiovizuale pe plan european și internațional; * dezvoltarea domeniului producției de film și alte opere audiovizuale ca parte componentă a culturii naționale, prin acordarea de către stat a suportului financiar; | | | | | |
| **3. Identificarea opţiunilor** | | | | | |
| a) Expuneți succint opțiunea „a nu face nimic”, care presupune lipsa de intervenție | | | | |  |
| Lipsa de atitudine în domeniul vizat va face Legea nr. 154 fiind una ineficientă cu lacune de operare, care astfel nu va oferi mijloace eficiente de susținere, stimulare și promovare a filmului moldovenesc.  Menționăm că lipsa unor componente moderne care să stimuleze atragerea invetițiilor străine în domeniul producției complete sau parțiale de film și alte opere audiovizuale realizate pe teritoriul Republicii Moldova sau lipsa unui obiectiv de internaționalizare a produsului finit, necesitatea de a fi racordati la practicile internaționale din domeniu, metode și procedure ineficiente de implimentare a schemei de investiții pentru producția de film și alte opere audiovizuale pe teritoriul Republicii Moldova va îngreuna în continuare cineaștii moldoveni în producerea filmelor naționale, contrar scopurilor de stimulare a cinematografiei. | | | | | |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea inovațiilor și întregului spectru de soluţii/drepturi/obligaţii ce se doresc să fie aprobate. | | | | |  |
| Prezentul proiect propune operarea unui program de investiții pentru atragerea în Republica Moldova a producției străine, fie complete, fie parțiale, de filme cinematografice, de filme şi seriale de televiziune, de filme și seriale de desene animate, precum şi de alte producții audiovizuale. Principalele prevederi şi elemente noi integrate în proiect sunt următoarele:   * Introducerea unui program care ar facilita dezvoltarea domeniului producției de film și alte opere audiovizuale, ca parte componentă a culturii naționale, prin atragerea investițiilor străine și dezvoltarea cooperării dintre producătorii din Republica Moldova și din străinătate, pentru producția completă sau parțială a producțiilor de film și altor opere audiovizuale pe teritoriul Republicii Moldova.. * Elaborarea unui Regulament ce ar implimenta realizarea proiectelor eligibile pentru acest program. | | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |  |
| Opțiuni alternative nu au fost identificate.  Necesitatea elaborării Regulamentului privind programul de investiții în domeniul producției de film și alte opere audiovizuale a fost descris mai sus. Opțiuni alternative altele decat perfectarea actului normativ sunt “a nu face nimic”. | | | | | |
| **4. Analiza impacturilor opţiunilor** | | | | | |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | | |  |
| **Opțiunea actuală:**  ***Efecte negative***   * Lipsa cadrului normativ adaptat pentru executarea Legii Nr. 154/2018 privind atragerea investițiilor străine în domeniul producției de film și alte opere audiovizuale * Gradul scăzut de securizare a banilor publici și gestionarea neeficientă a surselor bugetare * Raportarea lacunară a resurselor financiare accesate de beneficiari * Lipsa atribuțiilor decizionale a Consiliului CNC în termeni de strategie și mod de gestionare a alocațiilor bugetare * Lipsa unui mecanism eficient de finanțare a programelor de investiție ce ar depăși anul bugetar   **Opțiunea propusă:**  ***Efecte pozitive:***  - Proiectul nu conține norme privind armonizarea legislației naționale cu legislaţia Uniunii Europene  - Proiectul conține norme ce ar asigura minimul necesar pentru producția proiectelor cinematografice  - Debirocratizarea procesului prin micșorarea volumului de documente atât pentru participanți, cât și pentru CNC și implementarea unei politici prietenoase pentru mediul înconjurător prin micșorarea volumului de hârtie utilizat în procesul de organizare și selectare a dosarelor pentru programul de investiție.  - Un control mai eficient al banilor publici de către CNC pe o parte și crearea unor condiții adecvate de muncă pentru agenții economici din domeniu  - Responsabilizarea beneficiarilor și orientarea spre rezultat  - Stimularea parteneriatelor internaționale  ***Efecte negative***   * Bugetul și modalitatea de desfășurare a selecție dosarului pentru participarea la programul de investiție este racordat la un nivel minim la practica altor instituții similare, precum și standardele pieței de film. * Beneficiarii vor trebui să respecte procedura de depunere a dosarelor. | | | | | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| În urma completării tabelului anexat formularului dat cu privire la identificarea impacturilor pe care le va aduce prezentul proiect propus, aducem următoarele detalieri.  Pe plan economic, opțiunea propusă urmează să stabiliească procedeele de dezvoltare a domeniului producției de film și alte opere audiovizuale, ca parte componentă a culturii naționale, prin atragerea investițiilor străine și dezvoltarea cooperării dintre producătorii din Republica Moldova și din străinătate, pentru producția completă sau parțială a producțiilor de film și altor opere audiovizuale pe teritoriul Republicii Moldova, totodată opțiunea propusă urmează și să promoveze dezvoltarea concurenței pe piață și a competitivității afacerilor din domeniu prin susținerea celor mai bune proiecte cinematografice. Astfel, în mediu, suportul alocat din buget producțiilor de film este de 500 000 MDL, în condițiile în care o producție de film necesită un minim de 2 mln MDL.  Conform datelor din industrie 1 dolar alocat aduce de la 3 la 7 dolari in economia nationala. Tocmai din aceste considerente tot mai multe tari au introdus sistemul de cash rebate – stimulent cota caruia variaza de la 20% pana la 45% la suta din cheltuielile care au loc pe teritoriul tarii provenite din surse investite din afara tarii. Exemplu: Ungaria care initial a introdus 25%, atesta o crestere anuala stabila de investții in jur de 20%. În anul 2019 Guvernul creste cota de subventionare înca cu 5 % și astfel depaseste la capitolul investiții străine în film Germania – o țară cu piață, infrastructură și resurse mult mai dezvoltate, iar contribuția de film la PIB=0,28%, în Cehia stimulente de 48.3 milioane euro/ 71 de proiecte/ 2019, 80 de producții filmate pe teritoriul țării în 2019, infuzie în economia țării cu circa 363 milioane de euro.  Pe plan social, opțiunea propusă aduce beneficii pentru sporirea diversității culturale și lingvistice, cât și dezvoltarea pieței forței de muncă prin sporirea capacității personalului calificat la producția de film și de proiecte audiovizuale. Creșterea turismului datorită promovării țării în cadrul producției de film și producției audiovizuale.  Pentru mediu, prezentul proiect va aduce beneficii prin utilizarea eficientă a resurselor instituției. Astfel, procedeul de depunere a dosarului ce ține de stabilirea programului de investiție va fi în format electronic respectiv, urmează să fie folosită mai puțină hârtie. | | | | | |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| Nu se aplică | | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta | | | | |  |
| * exodul masiv de profesioniști din domeniu; * situații excepționale (de forță majoră) cum ar fi lockdown, rată excesivă a inflației etc.; * inerția politicilor statului, lipsa unei dinamici din partea statului în ajustarea politicilor conform schimbărilor și tendințelor din domeniu; * lipsa unei politici consolidate pe domeniu. | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi | | | | |  |
| Noul Regulament a introdus o taxă de examinare a dosarului de 0,5% la depunerea dosarului. | | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |  |
| Noul Regulament propune:   * Introducerea unui instrument pentru atragerea investițiilor străine. * Instrument suplimentar pentru casele de producție locale activitatea căreia este subfinanțată. * Stabilirea unui act normativ în executarea legii nr.154/2018 privind atragerea investițiilor străine în domeniul producției de film și alte opere audiovizuale. | | | | | |
| **5. Implementarea şi monitorizarea** | | | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare | | | | |  |
| Implementarea opțiunii va fi organizată conform noului Regulament.  Aprobarea proiectului de hotărâre a Guvernului nu implică modificarea, abrogarea sau aprobarea altor acte normative. La fel nu implică schimbări instituționale. | | | | | |
| b) Indicați clar indicatorii de performanță în baza cărora se va efectua monitorizarea | | | | |  |
| * numărul de filme produse * numărul de coproducții internaționale * numărul de premii * numărul de selecții în festivaluri * numărul de participări la platforme și secțiuni din industrie * numărul de vizualizări, spectatori * numărul de difuzări, demonstrații publice * numărul de spectatori ai reprezentațiilor cinematografice * numărul de participanți, audiență * numărul de ore de training-uri și instruiri | | | | | |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea | | | | |  |
| Impactul propus va fi resimțit într-un maximum de 2 ani, perioadă în care sunt finalizate producțiile de filme cinematografice și promovate pe piața locală și internațională.  Centrul Național al Cinematografiei va efectua anual evaluarea bunei funcționări, accesibilitatea procedurilor, suficiența resurselor financiare alocate, implementarea eficientă a Programului de investiții și înaintează Guvernului propuneri de eficientizare sau ajustare a acestora, cu scopul dezvoltării și creșterii impactului direct și indirect în domeniul producției de film și alte opere audiovizuale. | | | | | |
| **6. Consultarea** | | | | | |
| a) Identificați principalele părţi (grupuri) interesate în intervenţia propusă | | | | |  |
| - Ministerul Culturii din RM;  - Centrul Național al Cinematografiei;  - producătorii de film și cineaștii;  - alte persoane care au tangență cu producerea, distribuirea filmelor precum și alte genuri de activitate finanțate prin intermediul HG 846/2015;  - alte instituții publice cu competență în domeniul reglementat de HG 846/2015;  - asociațiile profesioniste din domeniu;  - comunitatea internațională, inclusiv coproducători și alți specialiști din domeniu. | | | | | |
| b) Explicați succint cum (prin ce metode) s-a asigurat consultarea adecvată a părţilor | | | | |  |
| * proiectul a fost supus consultării publice pe site-ul Centrului Național al Cinematografiei; * Centrul Național al Cinematografiei a expediat la adresa tuturor producătorilor de film și beneficiarilor finanțării pentru alte genuri de activitate proiectul pe e-mail și a solicitat expedierea comentariilor, obiecțiilor și propunerilor. * a fost consultată poziția cineaștilor străini în cadrul festivalului internațional de film documentar MOLDOX (Hjalmar Palmgren, producător de film din Suedia; Melody Gilbert, regizoare de film documentar din SUA; Angela Tucker producătoare și scenaristă din SUA; Dumitrița Pacicovschi, producătoare de film din Moldova; Nora Agapi, cineastă din România; Denis Pavlovic, regizor din Germania; Nick Holdsworth, expert în industria cinematografică și TV din Europa Centrală și de Est). * 3 runde de consultări cu experții Consiliului Europei * 2 ședințe de consultare cu reprezentanții industriei cinematografice la subiect * consultări cu experți b2b cu Alex Trăilă, Euroimage; Katriel Shory, ex. directorul fondului de film din Israel; Karen Isahakyan; Tamara Tatishvili, Medici Forum, Uniunea Cineaștilor din Moldova, Nuno Fonseca - responsabil relații externe Fondul de Film Portugalia; Anna Krupiarz – reprezentantul Comisiei de Film din Cracovia; * consultarea cu angajații Centrului Național al Cinematografiei din România, în perioada deplasării de serviciu 09.11.2021-12.11.2021 | | | | | |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) | | | | |  |
| * a primit avize pozitive de la producătorii de film; * a fost avizat pozitiv de organizatorii festivalului internațional de film documentar MOLDOX; * a fost avizat pozitiv de consultanții din cadrul proiectului de asistența tehnică a Consiliului Europei; | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alternativă 1* | *Opțiunea alternativă 2* | |
| **Economic** | | | | | |
| costurile desfășurării afacerilor | |  |  |  | |
| povara administrativă | | 0 | 0 | 0 | |
| fluxurile comerciale și investiționale | | 0 | 0 | 0 | |
| competitivitatea afacerilor | | 1 | 0 | 0 | |
| activitatea diferitor categorii de întreprinderi mici și mijlocii | | 1 | 0 | 0 | |
| concurența pe piață | | 2 | 0 | 0 | |
| activitatea de inovare și cercetare | | 1 | 0 | 0 | |
| veniturile și cheltuielile publice | | 0 | 0 | 0 | |
| cadrul instituțional al autorităților publice | | 0 | 0 | 0 | |
| alegerea, calitatea și prețurile pentru consumatori | | 0 | 0 | 0 | |
| bunăstarea gospodăriilor casnice și a cetățenilor | | 0 | 0 | 0 | |
| situația social-economică în anumite regiuni | | 0 | 0 | 0 | |
| situația macroeconomică | | 0 | 0 | 0 | |
| alte aspecte economice | | 1 | 0 | 0 | |
| **Social** | | | | | |
| gradul de ocupare a forței de muncă | | 1 | 0 | 0 | |
| nivelul de salarizare | | 0 | 0 | 0 | |
| condițiile și organizarea muncii | | 2 | 0 | 0 | |
| sănătatea și securitatea muncii | | 0 | 0 | 0 | |
| formarea profesională | | 1 | 0 | 0 | |
| inegalitatea și distribuția veniturilor | | 0 | 0 | 0 | |
| nivelul veniturilor populației | | 0 | 0 | 0 | |
| nivelul sărăciei | | 0 | 0 | 0 | |
| accesul la bunuri și servicii de bază, în special pentru persoanele social-vulnerabile | | 0 | 0 | 0 | |
| diversitatea culturală și lingvistică | | 3 | 0 | 0 | |
| partidele politice și organizațiile civice | | 0 | 0 | 0 | |
| sănătatea publică, inclusiv mortalitatea și morbiditatea | | 0 | 0 | 0 | |
| modul sănătos de viață al populației | | 0 | 0 | 0 | |
| nivelul criminalității și securității publice | | 0 | 0 | 0 | |
| accesul și calitatea serviciilor de protecție socială | | 0 | 0 | 0 | |
| accesul și calitatea serviciilor educaționale | | 2 | 0 | 0 | |
| accesul și calitatea serviciilor medicale | | 0 | 0 | 0 | |
| accesul și calitatea serviciilor publice administrative | | 0 | 0 | 0 | |
| nivelul și calitatea educației populației | | 1 | 0 | 0 | |
| conservarea patrimoniului cultural | | 2 | 0 | 0 | |
| accesul populației la resurse culturale și participarea în manifestații culturale | | 3 | 0 | 0 | |
| accesul și participarea populației în activități sportive | | 0 | 0 | 0 | |
| discriminarea | | 3 | 0 | 0 | |
| alte aspecte sociale | |  |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 | 0 | 0 | |
| calitatea aerului | | 0 | 0 | 0 | |
| calitatea și cantitatea apei și resurselor acvatice, inclusiv a apei potabile și de alt gen | | 0 | 0 | 0 | |
| biodiversitatea | | 0 | 0 | 0 | |
| flora | | 0 | 0 | 0 | |
| fauna | | 0 | 0 | 0 | |
| peisajele naturale | | 0 | 0 | 0 | |
| starea și resursele solului | | 0 | 0 | 0 | |
| producerea și reciclarea deșeurilor | | 0 | 0 | 0 | |
| utilizarea eficientă a resurselor regenerabile și neregenerabile | | 1 (mai puțină hârtie) | 0 | 0 | |
| consumul și producția durabilă | | 1 | 0 | 0 | |
| intensitatea energetică | | 0 | 0 | 0 | |
| eficiența și performanța energetică | | 0 | 0 | 0 | |
| bunăstarea animalelor | | 0 | 0 | 0 | |
| riscuri majore pentru mediu (incendii, explozii, accidente etc.) | | 0 | 0 | 0 | |
| utilizarea terenurilor | | 0 | 0 | 0 | |
| alte aspecte de mediu | | 0 | 0 | 0 | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| Sinteza obiecțiilor și propunerilor la proiect și/sau analiza de impact  Expertiza Grupului de lucru al Comisiei de stat pentru reglementarea activităţii de întreprinzător (după caz)  Alte materiale informative/documente (la decizia autorilor) | | | | | |

**Sergiu PRODAN**

**Ministru**